# **Formulare criteriu privind experiența similară în aplicarea prevederilor art. 179, lit. (a) din Legea nr. 98/2016**

Ofertantul (Operator Economic individual sau asociere de Operatori Economici) dovedește că a realizat în mod corespunzător lucrări:

1. .............. *[detaliați aici cerința minimă, pornind de la informația din strategia de contractare, ca de exemplu:*
2. *de aceeași natură și complexitate, respectiv lucrări de construcții civile inclusiv la instalațiile din incintă și/sau reparații construcții civile inclusiv la instalațiile din incintă;*
3. *de aceeași natură și complexitate, respectiv lucrări de arhitectură, instalații de climatizare și încălzire, instalații electrice și curenți slabi;*
4. *de aceeași natură și complexitate, respectiv lucrări industriale;*
5. *de aceeași natură și complexitate, respectiv lucrări hidrotehnice;*
6. *de aceeași natură și complexitate, respectiv lucrări de construcție nouă și/ sau modernizare și/sau reabilitare și/sau lărgire pentru poduri și/sau viaducte și/sau pasaje aferente autostrăzilor și/sau drumurilor naționale și/sau drumurilor expres;*
7. *similare/comparabile în oricare dintre domeniile construcții civile, industriale, hidrotehnice;*

*[Informațiile incluse la paragrafele de mai sus reprezintă exemple de formulare a cerinței minime privind experiența similară și trebuie corelate cu obiectul Contractului prin raportare la acesta, la informațiile obținute din analiza și cercetarea pieței și trebuie formulate cu aplicarea principiului proporționalității]*

1. în ultimii *[introduceți numărul de ani]* ani[[1]](#footnote-1)
2. în valoare de minim *[introduceți valoarea solicitată de Autoritatea Contractantă pentru lucrările realizate]*, reprezentând: *[selectați una din formulările de mai jos, așa cum reiese după aplicarea principiului proporționalității prin raportare la obiectul Contractului si coroborat cu informațiile obținute din analiza și cercetarea pieței]*
	1. Valoarea unui singur contract;
	2. Valoarea calculată cumulativ din cadrul unui sau cel mult *[introduceți] c*ontracte.

*[acolo unde este aplicabil - respectiv în cazul lucrărilor incluse în obiectul Contractului care nu implică o specializare, adică acestea nu se realizează pe nișa de piață, datorită aspectelor tehnice specifice)și unde cerința minimă este justificată în strategia de contractare ca fiind necesar a fi definită prin raportare la referințe ce descriu anvergura lucrărilor solicitate ca experiență similară prin caracteristici specifice datelor de ieșire – de exemplu clase de drumuri după funcțiune/importanță/clasă tehnică sau dimensiune comunitate, sau dimensiune clădire etc. precizați în clar, caracteristicile acestora și dacă acestea sunt minime sau nu, pentru aplicarea pe perioada evaluării Ofertelor a argumentului „cine poate mai mult poate și mai puțin” ]*

*[Acolo unde este aplicabil, aveți în vedere informațiile de la art. 3 din Instrucțiunea ANAP nr. 2/2017.]*

Pentru scopul prezentei proceduri:

1. perioada de referință - respectiv ultimii *[.....]* ani - va fi întotdeauna calculată în sens invers pornind de la data comunicată în anunțul de participare (publicat la inițierea procedurii) ca fiind termenul limită de depunere a Ofertei, fără a lua în considerare existența și numărul de extinderi ale termenului limită pentru depunerea Ofertei.
2. lucrări de *[precizați tipul lucrărilor]* **realizate în mod corespunzător** înseamnă lucrări realizate de Ofertant și recepționate de beneficiarul lucrărilor, în limitele acordului/contractului dintre Ofertant si beneficiarul lucrărilor nominalizat de către Ofertant în DUAE și pentru care a fost emise procese-verbale la terminarea lucrărilor sau procese-verbale de recepție finală sau procese-verbale de recepție pe obiect sau certificate de bună execuție.

Ca dovadă preliminară pentru demonstrarea îndeplinirii cerinței minime, Ofertantul trebuie să utilizeze Partea IV: Criterii de selecție, Secțiunea C: Capacitatea tehnică și profesională în DUAE (răspuns), rubrica "Pentru contractele de achiziție de lucrări: executarea de lucrări de tipul specificat ".

Pentru furnizarea informațiilor aferente fiecărui contract similar prezentat ca experiență similară, Operatorul Economic Ofertant completează în DUAE (răspuns), utilizând formatul pus la dispoziție de Autoritatea Contractantă, câmpurile solicitate astfel :

1. utilizează câmpul *"Descriere*" pentru a include în maxim *[introduceți numărul de cuvinte/ caractere]*, cel puțin următoarele informații:
	1. obiectul contractului cu Beneficiarul lucrărilor,
	2. datele de identificare ale contractului,
	3. caracteristicile lucrărilor realizate pentru demonstrarea îndeplinirii cerinței minime,
	4. informațiile deținute de Operatorul Economic Ofertant pentru demonstrarea realizării în mod corespunzător a lucrărilor și pe care Operatorul Economic Ofertant le poate prezenta Autorității Contractante la solicitarea expresă a acesteia în aplicarea prevederilor articolelor 196, alin (1) și (2) din Legea 98/2016. Ofertantul trebuie sa nominalizeze în acest câmp documentul/documentele așa cum există acesta/acestea sub formă de dovezi în evidențele sale;
2. introduce în câmpul „valoare” – valoarea contractului prezentată ca experiență similară în format de număr întreg (fără zecimale) și fără a utiliza separator între zeci, sute, mii, milioane etc.;
3. precizează în câmpul "moneda", moneda în care este exprimată valoarea lucrărilor realizate așa cum este această monedă specificată în cadrul contractului dintre Operatorul Economic Ofertant și beneficiarul lucrărilor;
4. selectează "data de început” ca fiind data la care a început realizarea lucrărilor prezentate ca fiind similare, conform prevederilor contractului dintre Operatorul Economic Ofertant și beneficiarul lucrărilor;
5. selectează „data de sfârșit" ca fiind data la care lucrările prezentate ca fiind similare au fost finalizate și recepționate de către beneficiarul lucrărilor, conform prevederilor contractului dintre Operatorul Economic Ofertant și beneficiarul lucrărilor prezentate drept experiență similară;
6. introduce în câmpul „Beneficiari”:
	1. denumirea beneficiarului lucrărilor prezentate, așa cum este acesta indicat în contractul prezentat ca fundament pentru realizarea lucrărilor în câmpul *"Descriere*", numele și coordonatele de contact ale persoanei de la beneficiarul nominalizat care a recepționat lucrările;
	2. rolul Operatorului Economic Ofertant în relația cu beneficiarul nominalizat (contractant individual, Subcontractant sau membru al unei asocieri de Operatori Economici care au realizat lucrări în cadrul contractului pentru beneficiarul lucrărilor), așa cum este definit acest rol în contractul nominalizat la câmpul „Descriere” și proporția din contract realizată de acesta în cazul în care operatorul economic Ofertant a activat ca subcontractant sau membru în asociere.

În prezentarea informațiilor solicitate pentru experiența similară în DUAE (răspuns), Operatorul Economic Ofertant utilizează pentru fiecare contract cu un beneficiar al lucrărilor prezentate câte o grupare de informații, adăugând câmpuri suplimentare acolo unde este aplicabil sau ștergând câmpurile inițiale.

Dacă nu este stabilit altfel prin Fișa de Date a Achiziției, pentru conversie din altă monedă în moneda în care este exprimată cerința minimă, Autoritatea Contractantă va utiliza cursul de schimb mediu anual publicat de Banca Centrala Europeana la <http://www.ecb.int> pentru anul inclus în câmpul „dată de sfârșit” în DUAE (răspuns).

Autoritatea Contractantă nu ia în considerare la evaluare, informațiile furnizate în DUAE (răspuns), care includ referință la „data de sfârșit" în afara intervalului de 5 ani specificat, indiferent dacă această „dată de sfârșit” este înainte de împlinirea termenului de 5 ani calculat în sens invers pornind de la data comunicată în anunțul de participare sau dacă „data de sfârșit” este după împlinirea termenului limită pentru depunerea Ofertei publicat inițial în anunțul de participare.

Cerința mai sus menționată este obligatorie și se evaluează: CERINȚĂ ÎNDEPLINITĂ/CERINȚĂ NEÎNDEPLINITĂ utilizând ca referințe:

1. descrierea din Fișa de Date a Achiziției – secțiunea III.2.3.a) Capacitatea tehnică și/sau profesională, paragraful Realizări de lucrări similare,
2. informațiile furnizate de Operatorul Economic Ofertant în DUAE (răspuns),

în aplicarea prevederilor art. 193, alin. (1) din Legea nr. 98/2016 și art. 132, alin. (1) din HG nr. 395/2016, în etapa de verificare a modului de îndeplinire a cerințelor minime,

respectiv,

1. informațiile furnizate de Operatorul Economic Ofertant în DUAE (răspuns),
2. documentele justificative ce urmează a fi furnizate de Operatorul Economic Ofertant pentru informațiile incluse în DUAE (răspuns),

în aplicarea prevederilor art. 196 din Legea nr. 98/2016 și art. 132, alin. (2) din HG nr. 395/2016.

În condițiile art. 20 alin. (7) din HG nr. 395/2016, în cazul în care există discrepanțe între informațiile prevăzute în DUAE și cele prevăzute în Fișa de Date a Achiziției, prevalează informațiile din Fișa de Date a Achiziției, DUAE urmând a fi revizuit corespunzător.

Pentru a demonstra îndeplinirea cerinței minime privind experiența similară, orice Operator Economic Ofertant are dreptul:

1. să invoce susținerea unui terț (entitate) - inclusiv atunci când acea entitate are și rol de subcontractant și să utilizeze capacitățile acestuia pentru a satisface cerința minimă, indiferent de natura relațiilor juridice existente între Operatorul Economic Ofertant și entitatea ale cărei capacități le utilizează, în condițiile art. 182 din Legea nr. 98/2016;
2. să participe în comun cu alți Operatori Economici la Procedura de Atribuire, în condițiile art. 53 din Legea nr. 98/2016

În cazul în care un Operator Economic Ofertant își **exercită dreptul de a utiliza capacitățile altor entități** pentru a demonstra îndeplinirea cerinței minime, atunci acesta trebuie:

1. să transmită împreună cu Oferta, până la termenul limită comunicat pentru depunerea Ofertei următoarele:
	1. Angajamentul ferm de susținere din partea unui terț în ceea ce privește îndeplinirea criteriilor referitoare la capacitatea tehnică și/sau profesională, în funcție de relația dintre operatorul economic ofertant și entitatea ce acordă susținerea, precum și caracteristicile și modalitatea de acordare a suportului, poate include dar nu se limitează la:
		1. o enumerare și descriere a capacităților pe care entitatea respectivă le pune la dispoziția Operatorului Economic Ofertant, prin raportare la cerința minimă comunicată în Fișa de Date a Achiziției și cu referire la anexa/anexele angajamentului ferm;
		2. modalitatea efectivă în care entitatea pe ale cărei capacități se bazează Operatorul Economic (Terțul Susținător) asigură Autorității Contractante îndeplinirea obligațiilor asumate prin angajament în situația în care Operatorul Economic Ofertant căruia îi acordă susținere devine Contractant și întâmpină dificultăți pe parcursul derulării Contractului (în situația în care capacitățile incluse în angajamentul ferm vizează resurse netransferabile);
		3. anexa/anexele ce prezintă modul efectiv prin care entitatea pe a cărei capacitate se bazează Operatorul Economic Ofertant va asigura îndeplinirea angajamentului, inclusiv, dar fără a se limita la planificarea și monitorizarea fluxului de informații, documente, resurse și altele asemenea dintre entitatea ale cărei capacități Operatorul Economic le utilizează și Operatorul Economic Ofertant.
	2. un formular DUAE (răspuns) separat pentru Operatorul Economic/entitatea ale cărei capacități le utilizează, care să cuprindă informațiile solicitate în Partea I, Partea II (Secțiunile A și B), Partea III, Partea IV: Criterii de selecție, Secțiunea C: Capacitatea tehnică și profesională rubrica "Pentru contractele de achiziție de lucrări: executarea de lucrări de tipul specificat ", completat și semnat în mod corespunzător de Terțul Susținător.
2. Să marcheze „Da” în propriul DUAE (răspuns) care însoțește Oferta, Partea II: Informații referitoare la Operatorul Economic, Secțiunea C: Informații privind utilizarea capacităților altor entități.

Instrucțiunile de mai sus pentru furnizarea informațiilor aferente fiecărui contract similar prezentat ca experiență similară în ceea ce privește DUAE (răspuns) ca dovadă preliminară sau în legătură cu documentele justificative sunt extinse și la Operatorii Economici pe ale căror capacități se bazează Operatorul Economic Ofertant.

În cazul în care Ofertantul utilizează capacitățile altor entități pentru a demonstra îndeplinirea cerinței minime, Terțul Susținător trebuie să:

1. îndeplinească cerința minimă referitoare la "realizarea în mod corespunzător de lucrări similare”;
2. să nu se afle în una din situațiile descrise în Fișa de Date a Achiziției ca reprezentând motiv de excludere;
3. să fie înscris într-un registru profesional relevant sau în registrul comerțului, în țara în care este stabilit.

În cazul în care un Operator Economic Ofertant își exercită dreptul de a participa în comun cu alți Operatori Economici la Procedura de Atribuire, în condițiile art. 53 din Legea nr. 98/2016, pentru a demonstra îndeplinirea cerinței minime, atunci acesta trebuie:

1. să transmită împreună cu Oferta, până la termenul limită comunicat pentru transmiterea Ofertei următoarele:
	1. Acordul de asociere;
	2. un formular DUAE (răspuns) separat pentru Operatorul Economic cu care participă la această procedură, care să cuprindă informațiile solicitate în Partea I, Partea II (Secțiunile A și B), Partea III, Partea IV: Criterii de selecție, Secțiunea C: Capacitatea tehnică și profesională rubrica "Pentru contractele de achiziție de lucrări: executarea de lucrări de tipul specificat", completat și semnat în mod corespunzător de Operatorul Economic cu care prezintă Oferta în asociere.
2. Să marcheze „Da” în propriul DUAE (răspuns), Partea II: Informații referitoare la Operatorul Economic, Secțiunea A: Informații privind operatorul economic la rubrica „Operatorul economic participă la procedura de achiziții publice împreună cu alții?” și să completeze informațiile suplimentare solicitate în acest sens.

În cazul în care Ofertantul ia forma unei asocieri de Operatori Economici iar cerința minimă privind realizarea de lucrări similare este exprimată prin raportare la un cumul al lucrărilor realizate constituit din mai mult de un contract, în aplicarea prevederilor art. 54, alin. (5) din Legea nr. 98/2016, Autoritatea Contractantă solicită îndeplinirea cerinței minime privind experiența similară proporțional cu cota de implicare în executarea Contractului ce rezultă din această procedură, respectiv: *[selectați corespunzător și coroborați cu modalitatea de exprimare a cerinței privind experiența similară]*

1. Fiecare membru al asocierii trebuie sa prezinte cel puțin *[introduceți procentul/partea din lucrările solicitate ca experiență similară ce ar trebui efectuate în mod corespunzător de fiecare membru al asocierii]*.

*[autoritatea contractantă introduce aici informații suplimentare cu privire la modul în care este luată în considerare pe perioada evaluării experiența similară a operatorilor economici Ofertanți, atunci când aceasta provine din contracte anterioare în care operatorul economic participant la această procedură a avut calitatea de subcontractor sau membru al unei asocieri. Aceste informații devin raționamente ce ghidează comisia de evaluare în luarea unei decizii pe perioada evaluării modului de îndeplinire a cerințelor de calificare]*

În situația în care un operatorul economic care participă în calitate de Ofertant la această procedură,  prezintă pentru experiența similară informația ca a realizat lucrări în calitate de membru al unei asocieri formată cu același/aceeași operator economic/operatori economici cu care participă în asociere și la această procedură, cerința minimă solicitată drept „valoarea unui singur contract” se consideră îndeplinită, chiar dacă fiecare dintre membri asocierii formate pentru această procedură, declară că a realizat numai o parte din lucrările solicitate.

În cazul în care experiența similară solicitată de Autoritatea Contractantă este exprimată prin raportare la un singur contract de o anumită valoare și nu este exprimată sub forma unui cumul de valori dintr-un anumit număr de contracte, iar Ofertantul este o asociere de Operatori Economici, valoarea contractelor prezentate ca experiență similară încheiate de membrii asocierii nu sunt agregate de Autoritatea Contractantă pentru a determina dacă componenta cerinței minime privind valoarea minimă a unui singur contract a fost îndeplinită.

La solicitarea expresă a Autorității Contractante și în aplicarea prevederilor art. 196 din Legea 98/2016, transmisă ca urmare a finalizării procesului de evaluare și întocmirea clasamentului ofertelor admisibile pe baza aplicării criteriului de atribuire, Ofertantul (Operator Economic individual sau membru al asocierii) aflat pe primul loc va demonstra îndeplinirea cerinței minime privind experiența similară prin prezentarea de documente care să probeze toate afirmațiile incluse în DUAE (răspuns) la rubrica "Pentru contractele de achiziție de lucrări: executarea de lucrări de tipul specificat".

Documentele suport nominalizate de către Ofertant în DUAE (răspuns), ce vor fi prezentate de ofertantul aflat pe primul loc la finalizarea procesului de evaluare includ, dar nu se limitează la: procese-verbale la terminarea lucrărilor, procese-verbale de recepție finală, procese-verbale de recepție pe obiect, procese verbale de bună execuție sau alte dovezi nominalizate de către Ofertant în DUAE (răspuns) ca document suport pentru informațiile incluse în DUAE (răspuns) în legătură cu demonstrarea experienței similare și pe care Operatorul Economic Ofertant le propune Autorității Contractante ca fiind adecvate pentru a dovedi nivelul solicitat al experienței similare.

În cazul în care, din orice motive documentele ce probează realizarea corespunzătoare a lucrărilor nu sunt deținute de Operatorul Economic Ofertant în limba procedurii specificată în secțiunea IV.3.6) a Fișei de Date a Achiziției, Operatorul Economic trebuie să prezinte, ca urmare a solicitării exprese a Autorității Contractante versiunea tradusă a respectivelor documente în limba procedurii, așa cum este aceasta specificată în secțiunea IV.3.6 a Fișei de Date a Achiziției.

În aplicarea art. 197 din Legea 98/2016, atunci când, la completarea DUAE, Operatorul Economic precizează că documentele justificative pentru afirmațiile și informațiile incluse în declarația pe proprie răspundere (sub forma DUAE) sunt disponibile în format electronic și indică URL-ul și codul de acces la informații, acesta nu trebuie să mai transmită, la solicitarea expresă a Autorității Contractante, documentele suport, ci doar să confirme Autorității Contractante că informațiile sunt disponibile pentru a fi accesate și transferate de la adresa URL menționată de operator și incluse în arhiva electronică constituită la nivel de Autoritate Contractantă.

În aplicarea prevederilor art. 183, alin. (2) din Legea nr. 98/2016, Autoritatea Contractantă solicită o singură dată Ofertantului înlocuirea Terțului Susținător, respectiv a entității pe ale cărei capacități Ofertantul se bazează pentru îndeplinirea cerinței minime privind experiența similară, utilizând ca referință condițiile de participare la procedură specificate în Fișa de Date a Achiziției, informațiile incluse în DUAE (răspuns) prezentat de Terțul Susținător, conținutul Angajamentului de susținere de terță parte și evidențele furnizate de Operatorul Economic Ofertant drept dovezi pentru informațiile incluse în Angajamentul de susținere de terță parte și DUAE (răspuns) al Operatorului Economic pe ale cărui capacități Operatorul Economic Ofertant se bazează.

Operatorul economic participant la procedură, înțelege și acceptă că pe perioada evaluării, Autoritatea Contractantă are dreptul de a se adresa beneficiarului lucrărilor ce fac obiectul contractului prezentat drept experiență similară în cadrul DUAE, pentru confirmarea celor prezentate de operatorul economic în DUAE cu privire la experiența similară.

1. *Art. 179, litera a) o listă a lucrărilor realizate în cursul unei perioade care acoperă cel mult ultimii 5 ani [...]; atunci când este necesar în scopul asigurării unui nivel corespunzător de concurență, autoritatea contractantă poate stabili că sunt luate în considerare lucrări relevante realizate cu mai mult de 5 ani în urmă;* [↑](#footnote-ref-1)